Наручилац : ЈКП „ Водовод Златибор“

Број : 3467

Датум : 22.10.2018.год .

Веза : Јавна набавка ЈНВВ-д 08/18 Сигурносни кугла вентили

ПИТАЊА ПОНУЂАЧА И ОДГОВОРИ НАРУЧИОЦА

**Питање понуђача**-Захтев за појашњењем конкурсне документације (број 3458 од 15.10.2018.године) :

Poštovani

Prema vašem odgovoru br. 3441 od 18.10.2018. navodite da su u vodovodnom sistemu JKP Vodovod Zlatibor ugrađivani ventili različitih proizvođača kao što su „Fiting" Novi Sad, „Fermes" Bukovac, „Istra" Kula i drugi kao i da za veliki broj ventila se ne zna proizvođač jer su ugrađivani u poslednjih 30-35 godina i da ste izvršili analizu ventila koje je potrebno zameniti pri čemu ste utvrdili da je optimalna dužina novog ventila 70mm. Molimo Vas da nam objasnite koji metod analize ste koristili s obzirom da ugradbene mere svih navedenih proizvođača ne prelaze 65mm (kreću se u rasponu od 60-65mm) i kako ste došli do toga da će odgovarati ventili ugradbene mere 70mm s obzirom da ste u odgovoru br. 3366 od 12.10.2018. godine naveli da nije prihvatljivo nuđenje dužih ventila jer je nemoguće izvršiti zamenu starih ventila bez prilagođavanja i demontaže svih elemenata u šahti koji se nalaze ispred vodomera što uzrokuje nove troškove i povećanje vremena ugradnje? S obzirom da insistirate na ventilima ugradbene mere 70mm bez svake sumnje ćete doći do povećanja troškova jer su postojeći ventili kraći od 70mm.

Jedna činjenica je svakako bez nedoumice – insistira se na određenoj ugradbenoj meri (70mm) čime se se narušava konkurencija i daje prednost određenom proizvođaču (ponuđaču) koji proizvodi (nudi) ventile sa navedenim ugradbenim merama.

S obzirom na navedeno, zahtevamo da se iz konkursne dokumentcije izbace propisane ugradbene mere traženih ventila čime će Vaš postupak javne nabavke dobiti na transparentnosti i većoj konkurenciji.

**Одговор-појашњење Наручиоца** :

Поштовани,

Управо чињеница да се димензије постојећих вентила у водоводном систему Наручиоца најчешће крећу у рaспону од 60-65 mm је и определила Наручиоца да као оптималну опцију одреди сигурносне вентиле чија је дужина 70 mm јер се њима успешно могу заменити вентили обе наведене димензије уз, по правилу, **најмање просечне утрошке материјала и рада.** Наведено произилази из чињенице да је приликом замене вентила неопходно проверити постојеће спојеве, а често и **скратити крај ПЕ цеви** ако је исти превише оштећен-назубљен у претходном периоду експлоатације. Како се у том случају ПЕ цев скраћује најчешће за око 10 милиметара уграђивање сигурносног вентила који је **за исто толико дужи** од постојећег пропусног вентила очигледно има пуно оправдање јер се његовом уградњом надокнађује онај део цеви који је због оштећења одсечен, а све то уз минималне трошкове материјала и једноставне радне операције.

Ако би се, супротно напред наведеном, уместо тражених сигурносних вентила од 70 mm вршила набавка **краћих** сигурносних вентила од нпр. 60 или 65 mm, како између осталог сугеришете у Вашем Захтеву, приликом замене старих вентила исте дужине (нпр. 60 или 65 mm), а у случају да је због оштећења/претераног назубљења потребно скратити-одстранити крај ПЕ цеви за неколико милиметара, појавио би се проблем монтаже таквог сигурносног вентила јер би се испоставило да **недостаје** тих неколико милиметара (одсечене) цеви, због чега би морали да уграђујемо нове **наставке, дихтунге** или неке друге елементе чиме би се само **повећао број спојева и тачака потенцијалног цурења, поскупела замена вентила и продужило време потребно за радне операције неопходне за замену вентила.**

С друге стране, уградња **сигурносних вентила** чије су димензије **значајно веће** од димензија постојећих вентила који су предвиђени за замену, а како смо истакли и у ранијем одговору (бр 3366 од 12.10.2018.г.), захтевала би **демонтажу, прилагођавање и поновну монтажу** свих елемената у шахти који се налазе испред водомера, што би проузроковало **нове трошкове и повећање времена уградње.**

У складу са свим наведеним, а уважавајући Ваше сугестије и ставове који су помогли Наручиоцу да боље сагледа све проблеме који се могу јавити приликом замене постојећих вентила, Наручилац је одлучио да **дозволи да** **понуђени сигурносни вентили могу бити дужи** од димензија наведених у конкурсној документацији, али **највише до 10 % наведене димензије**.

У наведеном смислу Наручилац ће извршити одговарајућу **измену конкурсне документације** и **продужити рок за подношење понуда** у складу са ЗЈН. Одговарајућа документација у вези наведених радњи Наручиоца биће објављена на Порталу ЈН.

Комисија у предметном поступку набавке